पाएं अपने शहर की ताज़ा ख़बरें और फ्री ई-पेपरडाउनलोड करें
कुंभलगढ़/उदयपुर. महाराणा प्रताप की 473वीं जयंती पर दुर्ग स्थित उनके जन्म कक्ष पर विधायक गणेश सिंह परमार व उपखण्ड अधिकारी गोविंद सिंह राणावत के नेतृत्व में सैकड़ों प्रताप भक्तों ने पुष्पाजंलि अर्पित की।
मंगलवार को प्रताप की जयंती पर सुबह 9 बजे विधायक परमार व उपखण्ड अधिकारी राणावत ने प्रताप जन्म कक्ष में पुष्पाजंलि दी। इस दौरान दुर्ग भ्रमण पर आये पर्यटकों ने प्रताप को पुष्प चढ़ाकर पुष्पाजंलि दी।
इसके बाद दुर्ग परिसर स्थित माताजी के मंदिर में संगोष्ठी का आयोजन किया गया। जिस पर कई वक्ताओं ने प्रताप के जीवन पर अपने विचार रखें। इससे पूर्व दुर्ग चौराहे और केलवाड़ा स्थित प्रताप चौराहे पर भी प्रताप भक्तों ने पुष्प अर्पित किए।
वहीं, बस स्टैंड पर रंगोली बनाई गई और शाम को भव्य शोभायात्रा का आयोजन किया गया। शोभायात्रा पंचायत समिति परिसर से शुरू हुई। जो उपला बाजार, सदर बाजार, उदयपुर बस स्टैंड होते हुए रामकुंई पहुंची।
शोभायात्रा में महाराणा प्रताप के साथ सेनापति हकीम खां सूरी, भीलू राणा, पन्नाधाय और भामाशाह बने पात्र शोभायात्रा में ऊंट पर सवार होकर आगे चल रहे थे।
वहीं, बैंड बाजों पर प्रताप भक्त जयकारे लगाते हुए आगे बढ़ रहे थे। शोभायात्रा के चौराहे पर पहुंचने पर बंदूकों से सलामी के साथ आतिशबाजी भी हुई।इसके साथ ही शोभायात्रा का जगह जगह ग्रामीणों ने पुष्प वर्षा कर स्वागत किया।
Photo_Ashok Soni
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva bho_Deva hin_Deva bam_Latn zho_Hant eng_Latn